**EELNÕU 2021/15**

**VILJANDI LINNAVOLIKOGU**

OTSUS

### 25. november 2021 nr

Viljandi Linnavolikogu 03.11.2017 otsuse nr 7

„Viljandi linnapeale ja palgalistele linnavalitsuse

liikmetele hüvitiste, toetuste ja soodustuste

maksmise kord“ muutmine

Kohaliku omavalitsuse korralduse seaduse § 22 lõike 1 punkti 19 ning § 49 lõike 42 alusel Viljandi Linnavolikogu

**o t s u s t a b:**

1. Muuta Viljandi Linnavolikogu 03.11.2017 otsuse nr 7 „Viljandi linnapeale ja palgalistele linnavalitsuse liikmetele hüvitiste, toetuste ja soodustuste maksmise korra“ punkti 2.4. ja sõnastada see järgmiselt:

„2.4. Maksta abilinnapea X isikliku sõiduauto kasutamise eest ametisõitudeks ja linna esindamise funktsiooni täitmiseks hüvitist kuni 150 eurot kuus sõidupäeviku alusel.“

2. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:

1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;

2) kaebuse Tartu Halduskohtule aadressil tmktartu.menetlus@kohus.ee või Kalevi tn 1, 51010 Tartu.

3. Otsus jõustub teatavakstegemisest.

(allkirjastatud digitaalselt)

## Peep Aru

linnavolikogu aseesimees

# Koostaja(d): Ene Rink

**Esitatud:**

**Esitaja:** Viljandi Linnavalitsus **Ettekandja:** Peep Aru

**Lk arv:**

**Hääletamine:** poolthäälteenamus

Seletuskiri

**Viljandi Linnavolikogu 03.11.2017 otsuse nr 7**

**„Viljandi linnapeale ja palgalistele linnavalitsuse**

**liikmetele hüvitiste, toetuste ja soodustuste**

**maksmise kord“ muutmine**

Eelnõu eesmärk on abilinnapea X-le isikliku sõiduauto kasutamise eest ametisõitudeks ja linna esindamise funktsiooni täitmiseks hüvitise määramine sõidupäeviku täitmise alusel.

Kohaliku omavalitsuse korralduse seaduse kohaselt on volikogu ainupädevuses linnapeale ja palgalistele valitsusliikmetele töötasu, lisatasu, hüvitise, toetuse ja soodustuste määramine ning teistele valitsuse liikmetele hüvitise maksmise otsustamine ja selle suuruse määramine. Seadus näeb ette, et linnapeale ja valitsuse liikmele ei või maksta sellist lisatasu, hüvitist või toetust ega rakendada tema suhtes selliseid soodustusi, mida volikogu ei ole otsustanud.

(allkirjastatud digitaalselt)

Ene Rink

linnasekretär